დანართი1 **"ახალგაზრდული ინიციატივების" ფარგლებში კონკურსის ჩატარებისა და**

**დროებითი კომისიის მუშაობის დებულება**

**1. ზოგადი დებულებანი**

1.1 წინამდებარე დებულება განსაზღვრავს კონკურსის „ახალგაზრდული ინიციატივების“ ჩატარების წესსა და პირობებს, შეფასების კრიტერიუმებსა და ადმინისტრაციული უზრუნველყოფის საკითხებს.

1.2 კონკურსის ორგანიზატორია ქალაქ ქუთაისის მუნიციპალიტეტის მერია.

1.3 კონკურსის ჩატარებაზე პასუხისმგებელია ქალაქ ქუთაისის მუნიციპალიტეტის მერიის კულტურის, სპორტის, განათლებისა და ახალგაზრდობის საქმეთა სამსახურის სპორტისა და ახალგაზრდობის საქმეთა განყოფილება, რომელიც:

1.3.1 უზრუნველყოფს მონაწილეთა ინფორმირებას;

1.3.2 კონკურსის ჩატარების საორგანიზაციო საკითხების მოგვარებას;

1.3.3. კონკურსის ჩატარების ხელშეწყობას;

1.3.4 კონკურსში შემოსული განაცხადების შემოწმებას დებულებით გათვალისწინებულ მოთხოვნებთან მათ შორის ბიუჯეტში სახელფასო მოთხოვნის 30% ზღვარის დაცვის კუთხით;

1.3.5 დროებითი კომისიის მდივანთან ერთად ამოწმებს პროექტების წინამდებარე დებულებასთან შესაბამისობას და კომისიას განსახილველად წარუდგენს კონკურსის მე-3 ეტაპზე გადასულ პროექტებს.

1.4 კონკურსი ტარდება ქალაქ ქუთაისის მუნიციპალიტეტის მასშტაბით;

1.5 კონკურსი"ახალგაზრდული ინიციატივები" ითვალისწინებს ახალგაზრდების/ ახალგაზრდულ საკითხებზე მომუშავე არასამთავრობო ორგანიზაციების მიერ ინიცირებული პროექტების მხარდაჭერას.

# 2. კონკურსის მიზანი

2.1 კონკურსის მიზანია ახალგაზრდობის სფეროში ინიციატივების წახალისება, ახალგაზრდების პოტენციალის რეალიზებისა და მათი უნარების განვითარების ხელშეწყობა.

2.2 საზოგადოებრივ და კულტურულ ახალგაზრდების აქტიური ჩართვა.

2.3 ახალგაზრდებში მოქალაქეობრივი პასუხისმგებლობის გრძნობის ამაღლება.

# 3. კონკურსის ჩატარების პირობები და მოთხოვნები

3.1 კონკურსში მონაწილეობის უფლება აქვთ საინიციატივო ჯგუფებსა და კერძო სამართლის იურიდიულ პირებს.

3.2 პროექტის ძირითადი ნაწილი უნდა განხორციელდეს ქუთაისში.

3.3 საკონკურსო განაცხადების მიღება წარმოებს ქალაქ ქუთაისის მუნიციპალიტეტის მერის სახელზე. კონკურსში მონაწილეთა რეგისტრაცია ხორციელდება ქალაქ ქუთაისის მუნიციპალიტეტის მერიის კულტურის, სპორტის, განათლებისა და ახალგაზრდობის საქმეთა სამსახურში კომისიის მდივანთან. მდივანი უზრუნველყოფს კონკურსში მონაწილეთა საინფორმაციო ბაზის შექმნას და ინფორმაციის გაცემას. კონკურსში მონაწილეობის მსურველები ავსებენ დადგენილი ნიმუშის განაცხადს დანართები 2-3-ის შესაბამისად.

3.4 კონკურსში მონაწილეს შეუძლია შეავსოს მხოლოდ ერთი განაცხადი.

3.5 საპროექტო განაცხადი შევსებული უნდა იყოს სააპლიკაციო ფორმაში მითითებული მოთხოვნათა დაცვით.

**3.6 კომისია არ განიხილავს განაცხადს:**

3.6.1. დოკუმენტების არასრულად წარმოდგენის შემთხვევაში

3.6.2. განსახილველად არ დაიშვება წინა წლებში ინიციატივების კონკურსში გამარჯვებული პროექტები

3.7 საკონკურსო განაცხადის შემოტანის უფლება აქვს მოქალაქეებს 18 წლიდან.

3.8 ქ.ქუთაისის მუნიციპალიტეტის მერიიდან მოთხოვნილი თანხა არ უნდა აღემატებოდეს 15 000 (თხუთმეტი ათასი) ლარს.

3.9 პრიორიტეტი მიენიჭება ისეთ პროექტებს, რომელთაც თან ახლავს: მინი კვლევა, რომელიც ასახავს საკონკურსო ინიციატივის საჭიროებას. რომელშიც ავტორის თანამონაწილეობა - 20% და მეტია.

3.10 სახელფასო ბიუჯეტი გადასახადების გათვალისწინებით არ უნდა აღემატებოდეს პროექტის საერთო ღირებულების 30%

# 4. საკონკურსო პროექტების თემატიკა:

# 1. საზოგადოებრივ ცხოვრებაში ახალგაზრდების მონაწილეობის გაზრდა;

2. ახალგაზრდული საქმიანობის განვითარება;

3. ახალგაზრდების ჯანმრთელობისა და კეთილდღეობის მხარდაჭერა;

4. ახალგაზრდებისთვის არაძალადობრივი, უსაფრთხო და ინკლუზიური გარემოს შექმნის ხელშეწყობა;

5. ახალგაზრდების ეკონომიკური გაძლიერებისა და დასაქმების ხელშეწყობა;

6. ახალგაზრდული პოლიტიკის მართვის სისტემის გაუმჯობესება;

7. საგანმანათლებლო, შემეცნებითი და შემოქმედებითი პროექტების წახალისება;

8.ახალგაზრდებში ადგილობრივი თვითმმართველობის კომპეტენციების განვითარებასა და მათი ჩართულობის გაზრდას ადგილობრივი თვითმმართველობის საქმიანობის განხორციელების პროცესში.

9. მასობრივი სპორტული ღონისძიებების დაგეგვა.

# 5 . კონკურსში მონაწილეობის მისაღებად საჭირო დოკუმენტების ნუსხა:

5.1 კონკურსში მონაწილეობის მისაღებად მერიაში წარმოდგენილი უნდა იქნეს შემდეგი დოკუმენტაცია:

ა) შევსებული სტანდარტული სააპლიკაციო ფორმა/განაცხადი /დანართიN2 ორგანიზაციებისთვის და დანართი N3 საინიციატივო ჯგუფებისთვის/

ბ) საინიციატივო ჯგუფის წევრების CV, ორგანიზაციის შემთხვევაში ორგანიაციის რეგისტრირების დოკუმენტაციის ასლი, საქმიანობის სფერო, მიზნები და განხორციელებული პროექტების ნუსხა;

 გ) პირადობის დამადასტურებელი დოკუმენტის ასლი.

 დ) თანადაფინანსების შემთხვევაში - დამადასტურებელი საბუთი;

ე) მინი-კვლევა, რომელიც აღნიშნული პროექტის საჭიროებაზე მიუთითებს (ასეთის არსებობის შემთხვევაში);

ვ)პროექტის განხორციელების ადგილის ფლობის, ან სარგებლობის დამადასტურებელი დოკუმენტი (თუ პროექტი ითვალისწინებს ძირითადი აქტივობების განხორციელებას კონკრეტულ სივრცეში);

5.2 დოკუმენტები წარმოდგენილი უნდა იყოს ელექტრონული ფორმით

5.3 კომისია უფლებამოსილია საჭიროების შემთხვევაში მოითხოვოს დამატებითი დოკუმენტაცია;

5.4. კომისია იტოვებს უფლებას, განმცხადებელს საჭიროების შემთხვევაში დააზუსტებინოს პროექტი.

**6. კონკურსის ეტაპები**

**კონკურსი მოიცავს შემდეგ ეტაპებს:**

 **I** - საკონკურსო განაცხადების მიღება;

**II** - განაცხადების გადარჩევა- (დებულების მოთხოვნებთან შესაბამისობის დადგენა)

**III -** კონკურსანტების მიერ პროექტების პრეზენტაცია */კულტურის, სპორტის, განათლებისა და ახალგაზრდობის საქმეთა სამსახურის სორტისა და ახალგაზრდობის საქმეთა განყოფილება, შემოსულ განაცხადებს განიხილავს და მიღებული გადაწყვეტილების კონკურსის მესამე ეტაპზე გადასვლის შესახებ განმცხადებელს აცნობებს პრეზენტაციის გამართვამდე არაუმცირეს 5 სამუშაო დღით ადრე/.*

**IV** - პროექტების განხილვა და გამარჯვებული პროექტების გამოვლენა

**7. შეფასება**

7 .1 პროექტების შეფასება ხდება შემდეგი კრიტერიუმებით

|  |  |  |
| --- | --- | --- |
| № | შეფასების კრიტერიუმი | ქულა |
| 1 | პროექტის ინოვაციურობა და კრეატიულობა | 15 |
| 2 | პროექტის დასაბუთება | 15 |
| 3 |  პროექტის სტრუქტურა - მეთოდოლოგია, ფუნქციები, შესრულების გეგმა და სხვ. | 15 |
| 4 | ბიუჯეტი-ხარჯთეფექტიანობა და შესაბამისობა დაგეგმილ აქტივობებთან და მიზნებთან | 15 |
| 5 | ორგანიზაციის/კონკურსანტის გამოცდილება | 15 |
| 6 | რელევანტურობა - რამდენად პასუხობს პროექტი მიზნებს,  | 15 |
| 7 | პროექტის მდგრადობა, განვითარების პერსპექტივა და შედეგის ეფექტიანობა;  | 10 |
| სულ 100 ქულა |

7.2 გამარჯვებულად გამოცხადდება პროექტი, რომელმაც დააგროვა ქულათა მაქსიმალური რაოდენობა, მაგრამ არა უმცირეს საერთო ქულათა 70% (საბოლოო ჯამში ფინანსდება საუკეთესო შედეგების მქონე პროექტები „ახალგაზრდული ინიციატივების“ მუხლში განსაზღვრული თანხის ამოწურვამდე).

# 8. კონკურსის ჩატარების ვადები

# 8.1 კონკურსი ცხადდება ერთ ან ორ ეტაპად, ქვეპუნქტში „ახალგაზრდული ინიციატივების მხარდაჭერა“ თანხის ათვისების შესაბამისად,

# 8.2.პირველ ეტაპზე კონკურსში მონაწილეთა განაცხადების მიღება წარმოებს 2023 წლის 1 თებერვლიდან - 24 თებერვლის 18:00 სთ-მდე ელექტრონული ფორმით მისამართზე-contact@kutaisi.gov.ge

8.3 კონკურსის მე-2 ეტაპი (საჭიროების შემთხვევაში ცხადდება მ/წ 27 მარტი-14 აპრილი 18:00 საათამდე)

**9. პროექტის ხანგრძლივობა**

 **პროექტი უნდა დასრულდეს მ/წ 20 დეკემბრამდე.**

# 10. დროებითი კომისიის შექმნა და მუშაობის წესი

10.1 კონკურსის დებულებას და დროებითი კომისიის შემადგენლობას ამტკიცებს ქ. ქუთაისის მუნიციპალიტეტის მერი შესაბამისი ბრძანებით;

10.2კომისიას ხელმძღვანელობს კომისიის თავმჯდომარე, მისი არყოფნის შემთხვევაში თავმჯდომარის მოადგილე;

10.3 კომისია უფლებამოსილია მიიღოს გადაწყვეტილება, თუ მას ესწრება სიითი შემადგენლობის უმრავლესობა;

10.4 გამარჯვებულის გამოსავლენად შეფასების კრიტერიუმების ქულათა ჯამით, გამარჯვებულად მიიჩნევა და დაფინანსდება ის კონკურსანტი, რომელიც მიიღებს მაქსიმალურ ქულათა არანაკლებ 70 %.

10.5 თუ ორმა ან მეტმა საკონკურსო ნამუშევარმა დააგროვა თანაბარი რაოდენობის ქულები, გადამწყვეტია კომისიის თავმჯდომარის ხმა;

10.6 კომისიის გადაწყვეტილება ფორმდება ოქმით, რომელსაც ხელს აწერს კომისიის თავმჯდომარე და დამსწრე წევრები. კომისიის წევრს აქვს უფლება თავისი განსხვავებული აზრი დაურთოს ოქმს, რის შესახებაც ოქმში კეთდება აღნიშვნა;

10.7კომისიის გადაწყვეტილება კონკურსის შედეგებთან დაკავშირებით გამოქვეყნდება კულტურის, სპორტის, განათლებისა და ახალგაზრდობის საქმეთა სამსახურის ფეისბუქ გვერდზე გამარჯვებული პროექტების დამტკიცებიდან 5 სამუშაო დღის ვადაში.

10.8 კომისია წყვეტს უფლებამოსილებას გამარჯვებული პროექტების გამოვლენისთანავე.

# 11. კონკურსში გამარჯვებული პროექტის განხორციელება

11.1 კონკურსში გამარჯვებული პროექტები გადადის ქუთაისის მუნიციპალიტეტის მერიის საკუთრებაში და მათზე ეტაპობრივად გამოცხადდება ელექტრონული ტენდერი, გარდა იმ ინიციატივებისა, სადაც ავტორის მიერ პროექტის განხორციელებაში თანამონაწილეობა არის - 20% და მეტი, რომელზეც ფორმდება ურთიერთანამშრომლობის მემორანდუმი.

11.2 გამარჯვებული ინიციატივების ავტორებს ჯილდოს სახით ჩაერიცხებათ პროექტის ღირებულების 10 %, ხოლო პროექტებზე გამოცხადდება ელექტრონული ტენდერი.

11.3 ელექტრონულ ტენდერში სხვა პრეტენდენტის გამარჯვების შემთხვევაში, პროექტის ავტორს არ აქვს უფლება უკან გაითხოვოს საკუთარი პროექტი.

11.4 ანგარიშის წარდგენა პროექტთან დაკავშირებით უნდა მოხდეს დანართი N4 ან დანართი N5 შესაბამისად